PanARMENIAN.Net - Վրաստանի իշխանությունները որոշել են պատժել այն մարդկանց, ովքեր այցելել են Հարավային Օսիա կամ Աբխազիա: Այն մարդկանց, ում անձնագրերում Հարավային Օսիայի և Աբխազիայի սահմանապահների նշագրում կա, նրանց սպառնում է 2-4 տարվա բանտարկություն: Ընդ որում, ձերբակալվածը պատժվում է «պետական սահմանի խախտման» հոդվածով: Այս մասին հայտարարել է Վրաստանի ՆԳՆ պաշտոնական ներկայացուցիչ Շոթա Ուտիաշվիլին: Նրա խոսքերի համաձայն, այդ կարգը մտցվել է 2008թ. ռուս-վրացական հակամարտությունից հետո` համաձայն Վրաստանի բռնազավթման մասին օրենքի: